LEGISLATÍVNA RADA VLÁDY
   SLOVENSKEJ REPUBLIKY

                                                                     		Na rokovanie vlády SR
							          dňa 22. februára 2006
							          K materiálu č. 939/2006
								K bodu č.12

S T A N O V I S K O

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov 
 (tlač 1445)

I.
     Návrh skupiny poslancov Národnej rady Slovenskej republiky na  vydanie zákona, ktorým sa dopĺňa zákon Slovenskej národnej rady č.372/1990 Zb. o priestupkoch v znení neskorších predpisov (tlač 1445) predkladá na rokovanie vlády Slovenskej republiky minister vnútra Slovenskej republiky Martin Pado  na základe § 70 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

II.
Účelom predkladaného návrhu zákona je ustanoviť okruh priestupkov, na ktoré sa nebude vzťahovať imunita poslancov Národnej rady Slovenskej republiky. 

III.
     Legislatívna rada vlády Slovenskej republiky prerokovala návrh zákona na svojom zasadnutí 14. februára 2006 a odporučila vláde s návrhom nesúhlasiť z dôvodov uvedených v časti IV. tohto stanoviska.
    	      Ministerstvo vnútra SR ako predkladateľ návrhu na rokovanie vlády SR vyslovilo súhlas s predloženým návrhom za podmienok uvedených  v predkladacej správe. 

IV.
Návrh

S T A N O V I S K O
vlády Slovenskej republiky

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov 
 (tlač 1445)

     Vláda vyslovuje s predmetným návrhom zákona v predloženej podobe 
n e s ú h l a s, a to z týchto dôvodov:

Predložený návrh navádza k tomu, že priestupková imunita poslancov je zakotvená v právnom poriadku Slovenskej republiky a týmto návrhom sa zavádza len výnimka z tejto imunity.

Ústava Slovenskej republiky ani ostatné právne predpisy nepoznajú pojem priestupkovej imunity poslancov, a preto z nej nemôžu existovať ani výnimky.

Navrhovaný zákon teda nemá právny základ v Ústave Slovenskej republiky, a preto by jeho prijatie bolo v rozpore s jej  znením.

Bratislava  16. februára 2006
Vypracovala: D. Mochnacká

Schválil: Štefan  G r m a n
              generálny riaditeľ
         sekcie vládnej legislatívy                                                                    

	 Lucia Ž i t ň a n s k á   
                                                                        ministerka spravodlivosti SR a
                                                                         predsedníčka Legislatívnej rady vlády SR